Πειραιάς 29/10/19

**ΔΕΛΤΙΟ ΤΥΠΟΥ ΣΕΠΤΕΜΒΡΙΟΥ ΟΚΤΩΒΡΙΟΥ 2019**

**ΔΡΑΣΤΗΡΙΟΤΗΤΕΣ ΤΟΥ ΠΑΝΕΛΛΗΝΙΟΥ ΣΥΛΛΟΓΟΥ ΕΦΟΔΙΑΣΤΩΝ ΠΛΟΙΩΝ & ΕΞΑΓΩΓΕΩΝ ΚΑΤΑ ΤΟΥΣ ΜΗΝΕΣ ΣΕΠΤΕΜΒΡΙΟ ΚΑΙ ΟΚΤΩΒΡΙΟ ΤΟΥ 2019**

1. **ΣΥΝΑΝΤΗΣΕΙΣ ΠΡΟΕΔΡΟΥ ΠΣΕΠΕ** 
   1. Την Τρίτη 13/8 με Υπουργό Ναυτιλίας κ. Πλακιωτάκη. Δόθηκε και σχετικό σημείωμα ΑΡ. ΠΡΩΤ. 916/13.8.19, το οποίο περιγράφει τα Αντικίνητρα - Απαγορεύσεις – Γραφειοκρατία που απαγορεύουν ή εμποδίζουν τους εφοδιασμούς πλοίων γραμμών εξωτερικού.
   2. Τη Δευτέρα 26/8 με τον Υφυπουργό Οικονομικών κ. Βεσυρόπουλο. Στείλαμε και σχετικό υπόμνημα ΑΡ. ΠΡΩΤ. 918/ 3.9.19, το οποίο περιγράφει τα Αντικίνητρα - Απαγορεύσεις – Γραφειοκρατία που απαγορεύουν ή εμποδίζουν τους εφοδιασμούς πλοίων γραμμών εξωτερικού.
   3. Τη Δευτέρα 21/10 συνάντηση με τον Γενικό Δ/ντή Τελωνείων & ΕΦΚ με συμμετοχή εκπροσώπων της εταιρίας ΚΑΤΡΑΔΗΣ ΣΧΟΙΝΙΑ ΝΑΥΤΙΛΙΑΣ ΑΕ και του συμβούλου Γεωργίου Βήτου. Στη συνάντηση τέθηκε το θέμα της μη εφαρμογής από την ελληνική τελωνειακή διοίκηση του άρθρου 270 του Ενωσιακού Τελωνειακού Κώδικα και των κατευθυντήριων οδηγιών της Ε. Επιτροπής σχετικά με την εφαρμογή διαδικασίας επανεξαγωγής αντί του Ειδικού Προορισμού για τον εφοδιασμό πλοίων με μη ενωσιακά εμπορεύματα που προορίζονται για εξοπλισμό και εφοπλισμό πλοίων.Το αποτέλεσμα της συζήτησης ήταν η αποδοχή εκ μέρους της αρμόδιας Δ/νσης Δασμολογικών Θεμάτων Ειδικών Καθεστώτων και Απαλλαγών (ΔΘΕΚΑ) της εφαρμογής της διαδικασίας επανεξαγωγής για τα εφόδια που παραδίδονται σε πλοία τα οποία

* αναχωρούν με προορισμό τρίτες χώρες,
* διέρχονται από τα ελληνικά χωρικά ύδατα χωρίς προσέγγιση σε ελληνικά λιμάνια ή
* βρίσκονται σε λιμάνια άλλων κρατών μελών.

Για τα πλοία που εκτελούν πλόες εσωτερικού ή αναχωρούν μα προορισμό άλλα λιμάνια κρατών μελών της ΕΕ θα συνεχίσει να εφαρμόζεται το καθεστώς του Ειδικού Προορισμού, της ειδικής αποθήκης και της διαδικασίας εξαγωγής.

1. **ΘΕΜΑΤΑ ΠΡΟΣ ΕΝΗΜΕΡΩΣΗ**
   1. **ΜΗ ΕΦΑΡΜΟΓΗ ΤΗΣ ΑΠΑΛΛΑΓΗΣ ΑΠΟ ΦΠΑ ΑΡ. 27 ΓΙΑ ΤΟΥΣ ΕΦΟΔΙΑΣΜΟΥΣ ΠΟΛΕΜΙΚΩΝ ΠΛΟΙΩΝ ΑΠΟ ΤΟ Α’ ΤΕΛΩΝΕΙΟ ΠΕΙΡΑΙΑ**

Ο πρόεδρος εξήγησε στο ΔΣ ότι παρόλο που το άρθρο 27 του Κώδικα ΦΠΑ (Ν. 2859/00) όπως τροποποιήθηκε από το άρθρο 111 του Ν. 4524/2018 προβλέπει ρητά την απαλλαγή από ΦΠΑ των τροφοεφοδίων που παραδίδονται σε πολεμικά πλοία που αναχωρούν για το εξωτερικό, τα τελωνεία δεν εφαρμόζουν τη σχετική διάταξη. Ο ΠΣΕΠΕ έστειλε δύο επιστολές στην αρμόδια Δ/νση ΕΦΚ – ΦΠΑ με τις οποίες ζητά την έκδοση εγκυκλίου για παροχή οδηγιών στα τελωνεία για χορήγηση της ως άνω απαλλαγής από ΦΠΑ, χωρίς μέχρι σήμερα να υπάρξει ανταπόκριση από την αρμόδια Δ/νση.

Στη συζήτηση που ακολούθησε συμφωνήθηκε να γίνει νέα επιστολή προς τον Γενικό Διευθυντή Τελωνείων προκειμένου να ασκήσει πίεση στην αρμόδια Δ/νση να προχωρήσει στην έκδοση της εγκυκλίου.

* 1. **Επιστολή ΠΣΕΠΕ 913/18.7.19 προς Α’ Τελωνείο Πειραιά αναφορικά με Ανακοινώσεις του τελευταίου για τελωνειακές διατυπώσεις εφοδιασμού πλοίων.**

Στο σημείο αυτό τέθηκαν δύο θέματα

* + 1. Ο Πρόεδρος ενημέρωσε το ΔΣ ότι πληροφορήθηκε για την ύπαρξη στο Α΄Τελωνείο Πειραιά ανακοινώσεων, με τις οποίες ζητούνται:
* καταστάσεις με τον αριθμό των μελών του πληρώματος και η διάρκεια του ταξιδιού του εφοδιαζόμενου πλοίου,
* έγγραφο εθνικότητας πλοίου κλπ.

Με την αριθ. 913/18-7-2019 επιστολή που έστειλε ο Σύλλογος στο Α΄ Τελωνείο ζητά εξηγήσεις για τις ως άνω ανακοινώσεις.

Το τελωνείο δεν απάντησε ακόμη στην επιστολή, αλλά ανεπίσημα πληροφορηθήκαμε ότι δεν πρόκειται να απαντήσει θεωρώντας ότι αυτές οι ανακοινώσεις είναι πολύ παλιές και έχουν ήδη εφαρμοσθεί χωρίς διαμαρτυρίες από τους εφοδιαστές πλοίων.

* + 1. Μέλος του ΔΣ ζήτησε να τεθεί το θέμα δελτίων εξόδου από τη φορολογική αποθήκη για καφέ που προωθείται ως εφόδιο πλοίων και για τα οποία απαιτείται θεώρηση από το τελωνείο ελέγχου της αποθήκης.

Στο θέμα αυτό θα πρέπει να επισημανθεί ότι σύμφωνα με το άρθρο 11 της αριθ. ΔΕΦΚΦ 1188105/2016 (ΦΕΚ4241/Β) Απόφασης του Διοικητή ΑΑΔΕ, στις περιπτώσεις εξαγωγής υποβάλλεται Δήλωση Διακίνησης προϊόντων Φόρου Κατανάλωσης στην τελωνειακή αρχή ελέγχου της φορολογικής αποθήκης, σύμφωνα με το Υπόδειγμα του Παραρτήματος IX.

Δεν υποβάλλεται η ως άνω Δήλωση Διακίνησης μόνο όταν το τελωνείο εξαγωγής και εξόδου είναι το ίδιο (άρθρο 11 παρ. 3 περίπτωση δ).

Επομένως σύμφωνα με τις ως άνω διατάξεις το τελωνείο καλώς εφαρμόζει την απαίτηση υποβολής δήλωσης (Δελτίου Εξόδου) στο τελωνείο ελέγχου της φορολογικής αποθήκης.

Αντίθετα για την έξοδο από τις φορολογικές αποθήκες ΕΦΚ σύμφωνα με το άρθρο 7 παρ. 2 της αριθ. ΔΕΦΚΦ 1116596/2017 Απόφασης του Διοικητή ΑΑΔΕ δεν προβλέπεται υποβολή e-ΔΕ για τον εφοδιασμό πλοίων, παρά μόνο όταν τα πλοία βρίσκονται σε άλλο κράτος μέλος.

* 1. **ΔΗΜΟΣΙΕΥΜΑΤΑ ΠΣΕΠΕ:**
* ΣΤΗΝ ΕΦΗΜΕΡΙΔΑ ΝΑΥΤΕΜΠΟΡΙΚΗ
* ΣΤΗΝ ΕΦΗΜΕΡΙΔΑ MARITIME ECONOMIES
* ΣΤΗΝ ΕΦΗΜΕΡΙΔΑ ΠΡΩΤΟ ΘΕΜΑ
* ΣΥΝΑΝΤΗΣΗ ΠΣΕΠΕ ΜΕ ΥΠΟΥΡΓΟ ΝΑΥΤΙΛΙΑΣ ΠΛΑΚΙΩΤΑΚΗ
* Τα τρία (3) γρανάζια (αντικίνητρα - απαγορεύσεις – γραφειοκρατία) που εμποδίζουν τους εφοδιασμούς πλοίων γραμμών εξωτερικού.*ΕΤΗΣΙΑ ΕΚΔΟΣΗ ΕΦΗΜ H NAYTEMΠOΡIKH ΚΑΛΟΚΑΙΡΙ 2019 ΟΔΗΓΟΣ ΤΑΞΙΔΙΑ ΔΙΑΚΟΠΕΣ*
  1. **ΔΗΜΟΣΙΕΥΜΑΤΑ ΝΑΥΤΕΜΠΟΡΙΚΗΣ ΓΙΑ ΣΧΟΛΙΑΣΜΟ :**
* ΔΕΥΤΕΡΟ ΜΕΤΩΠΟ ΚΑΤΑ ΟΛΠ ΓΙΑ ΜΗΤΡΩΟ ΕΤΑΙΡΕΙΩΝ ΣΤΗ ΝΕΖ
* ΣΟΒΑΡΟ ΠΡΟΒΛΗΜΑ ΓΙΑ ΤΗΝ Ενωση ΕΝΜικρών Αποστάσεων Η ΕΠΙΒΟΛΗ ΦΠΑ ΕΡΓΑΣΙΩΝ ΣΕ ΠΛΟΙΑ.

Ο Πρόεδρος ενημέρωσε το ΔΣ ότι

* στο masterplan για τον Πειραιά προβλέπεται η κατασκευή 3 ή 4 ξενοδοχείων.
* Η παγόδα θα γίνει συνεδριακό κέντρο.
* Η COSCO θα ενεργήσει για να φθάνουν στον Πειραιά πλοία ro-ro.
  1. **Επιστολή –απάντηση της αρμόδιας υπηρεσίας της Ε. Επιτροπής TAXUD A2 σχετικά με την μη εφαρμογή από την ελληνική τελωνειακή διοίκηση του άρθρου 270 Εν.Τ.Κ και των κατευθυντήριων οδηγιών για την εφαρμογή διαδικασίας επανεξαγωγής κατά τον εφοδιασμό πλοίων με εμπορεύματα που προορίζονται για εξοπλισμό και εφοπλισμό πλοίων.**

Η απάντηση έγινε σε συνέχεια της κοινής επιστολής ΠΣΕΟΕ και της Ευρωπαϊκής Οργάνωσης Εφοδιαστών Πλοίων (OCEAN) που απεστάλη την 7-11-2018 για το θέμα της μη εφαρμογής από την ελληνική τελωνειακή διοίκηση του άρθρου 270 Εν.Τ.Κ και των κατευθυντήριων οδηγιών για εφαρμογή της διαδικασίας επανεξαγωγής κατά τον εφοδιασμό πλοίων με εμπορεύματα που προορίζονται για εξοπλισμό και εφοπλισμό πλοίων.

Στην επιστολή αναφέρεται ότι η ελληνική τελωνειακή διοίκηση όταν πρόκειται για εφόδια τα οποία εξέρχονται από το τελωνειακό έδαφος της ΕΕ εφαρμόζει το άρθρο 270 και τις κατευθυντήριες οδηγίες (guidelines) εφαρμόζοντας τη διαδικασία της επανεξαγωγής. Ο Ειδικός Προορισμός εφαρμόζεται μόνο όταν τα εμπορεύματα δεν εξέρχονται από το τελωνειακό έδαφος της ΕΕ αλλά καταναλώνονται στο εσωτερικό της ΕΕ.